*1. melléklet a 14/2019. (XI. 6.) önkormányzati rendelethez*

*(2. melléklet az 5/2018. (I. 29.) önkormányzati rendelethez)*

**A képviselő-testület által átruházott feladat- és hatáskörökről**

I. 1. A polgármester átruházott hatáskörében dönt

* + - 1. tulajdonosi hozzájárulások megosztási vázrajzok aláírása és közterület használat és közterület bontások esetében
			2. rendkívüli települési támogatás,
			3. ápoláshoz nyújtott települési támogatás,
			4. lakásfenntartáshoz nyújtott települési támogatás,
			5. gyógyszerkiadásokhoz nyújtott települési támogatás,
			6. közterület foglalási engedélyekről

1. Gyakorolja az önkormányzat vagyonáról és vagyongazdálkodás szabályairól szóló helyi rendelet szerinti vagyonhasznosítással kapcsolatos jogköreit.
2. Engedélyezi a képviselők természetbeni juttatását, kezdeményezheti a tiszteletdíj megvonását, mérséklését a települési képviselők kiesett jövedelmének megtérítéséről, tiszteletdíjáról, természetbeni juttatásáról és költségtérítéséről szóló helyi rendelet szerint,
3. Az egyszerű közbeszerzési értékhatárok alatt kötelezettségvállalásra jogosult, a kötelezettségvállalást megelőző eljárás rendjére vonatkozó belső szabályzat szerint,
4. Egyszerű közbeszerzési eljárásban gyakorolja az ajánlatkérő jogosítványait (ajánlattételi felhívás, dönt a bíráló bizottság javaslatának figyelembevételével stb.) az önkormányzat közbeszerzési szabályzata szerint,
5. Értékhatár nélkül jogosult kötelezettséget vállalni élet-, balesetveszély elhárítást, illetőleg azonnali intézkedést igénylő műszaki jellegű ügyekben,
6. Kötelezettséget vállalhat a költésvetési rendeletben a polgármester részére megállapított reprezentációs keret, illetőleg testvérközségi kapcsolatok előirányzatának terhére.
7. A költségvetési rendeletben meghatározottak szerint az egyes előirányzatok között átcsoportosítást hajthat végre, előirányzatokat időlegesen zárolhat.

 9. Dönt útfelbontási engedélyek tekintetében.

 II. Jóléti és Szociális Bizottság átruházott hatáskörében dönt:

1. Dönt az óvoda tanév rendje módosítására vonatkozó kérelméről.
2. Dönt az óvoda kötelező eszköz- és felszerelési jegyzékével kapcsolatos ügyekben.
3. Jóváhagyja az óvoda és a művelődési ház szervezeti és működési szabályzatát, nevelési, pedagógiai programját, házirendjét, éves munkatervét, valamint minőségirányítási programját.
4. Évenként beszámoltatja az óvoda és a művelődési ház vezetőjét az intézmény tevékenységéről.
5. Jóváhagyja az önkormányzat gyermekjóléti és gyermekvédelmi feladatainak ellátásáról szóló beszámolót.
6. Dönt a Bursa Hungarica felsőoktatási ösztöndíjpályázatra érkező pályázatok ügyében.

 III. Gazdálkodási Bizottság átruházott hatáskörben dönt

1. Kivizsgálja az önkormányzati képviselő összeférhetetlenségének megállapítására irányuló, a polgármester által a Bizottság részére átadott kezdeményezést és a kezdeményezés tárgyában előterjesztést nyújt be a képviselő-testületnek.
2. Nyilvántartja és ellenőrzi a polgármester, az alpolgármester és az önkormányzati képviselők vagyonnyilatkozatát, továbbá az előzőekben felsoroltak hozzátartozóinak vagyonnyilatkozatát. Lefolytatja a Bizottságnál kezdeményezett vagyonnyilatkozattal kapcsolatos eljárást, és az eljárás eredményéről tájékoztatja a soron következő ülésen a Képviselő-testületet.